Kendelse afsagt af Domstolens vicepræsident den 13. november 2019 – EDP España mod Kommissionen
(Sag C-536/19 P(I))
»Appel – intervention – interesse i afgørelsen af tvisten – statsstøtte – Kongeriget Spaniens incitament til miljømæssig investering i kulfyrede kraftværker – afgørelse om indledning af den formelle undersøgelsesprocedure – risiko for tilbagesøgning«
1.      Retslig procedure – intervention – betingelser for antagelse til realitetsbehandling – interesse i afgørelsen af tvisten – begreb – krav om en direkte og aktuel interesse – tvist vedrørende lovligheden af en kommissionsafgørelse om statsstøtte – støttemodtagende virksomhed udsat for en risiko for, at en tilbagesøgning anordnes af en national domstol – hvorvidt der foreligger en direkte og aktuel interesse i afgørelse af tvisten
(Art. 108, stk. 2 og 3, TEUF; statutten for Domstolen, art. 40, stk. 2)
(jf. præmis 28-30 og 41-43)
2.      Statsstøtte – Kommissionens og de nationale domstoles respektive kompetencer – de nationale domstoles rolle – Kommissionens beslutning om at indlede en formel undersøgelsesprocedure vedrørende støtte – nationale domstole forpligtet til at drage alle nødvendige konsekvenser af en eventuel tilsidesættelse af forpligtelsen til at udsætte de undersøgte foranstaltninger – udsættelse af gennemførelsen af den pågældende foranstaltning og tilbagesøgning af de allerede udbetalte beløb – anordning af foreløbige forholdsregler
(Art. 4, stk. 3, TEU; art. 108, stk. 2 og 3, TEUF)
(jf. præmis 35-40)
3.      Appel – appellen tiltrådt – appelinstansens endelige afgørelse af sagen – betingelse – sagen moden til påkendelse – anvendelse på en anmodning om intervention
(Statutten for Domstolen, art. 40, stk. 2, og art. 61, stk. 1)
(jf. præmis 46-49)
Konklusion
1)
Dommen afsagt af Den Europæiske Unions Ret den 13. juni 2019, Naturgy Energy Group mod Kommissionen (T-328/18, ikke trykt i Sml., EU:T:2019:440), ophæves.
2)
EDP España SA gives tilladelse til at intervenere i sag T-328/18 til støtte for Naturgy Energy Group SA’s påstande.
3)
EDP España SA, Naturgy Energy Group SA og Europa-Kommissionen betaler hver deres egne omkostninger.